projecte-aina/catalan_government_crawling huggingface dataset:
75.1 Poden ser objecte de reclamació economicoadministrativa, prèvia la interposició amb caràcter potestatiu d'un recurs de reposició, els actes següents:
a) Les liquidacions provisionals o definitives practicades per l'Agència.
b) Les resolucions expresses o presumptes derivades d'una sol·licitud de rectificació d'autoliquidació.
c) Els actes administratius de fixació de la base imposable i tipus de gravamen.
d) Les providències de constrenyiment que expedeixi l'Agència.
e) Els actes d'imposició de sancions.
f) Qualsevol altre acte administratiu que, provisionalment o definitivament, declari un dret o una obligació, i els de tràmit que decideixin directament o indirectament el fons de l'assumpte.
75.2 Es consideren actuacions tributàries impugnables en via economicoadministrativa els actes de facturació i repercussió de les quotes tributàries del cànon de l'aigua que efectuïn les entitats subministradores.
73.1 Les liquidacions tàcites o expresses derivades de les actes d'inspecció són impugnables en via economicoadministrativa, previ la interposició, amb caràcter potestatiu d'un recurs de reposició davant del cap d'inspecció.
73.2 La impugnació de les liquidacions derivades d'acta de conformitat es poden fonamentar en:
a) Error en l'apreciació dels fets als quals es va donar conformitat.
b) Aplicació indeguda de les normes jurídiques als fets acceptats.
71.1 Les actes de la Inspecció poden ser del tipus següent:
a) Actes sense descobriment de deute o amb comprovat i conforme, que s'estenen quan l'inspector actuari consideri correcta la situació de l'obligat tributari.
b) Actes amb descobriment de deute, que són aquelles de les quals deriva una liquidació a càrrec del subjecte passiu.
71.2 Les actes amb descobriment de deute es classifiquen, a efectes de la seva tramitació, en els tipus següents:
a) Actes de conformitat, que s'estenen quan el subjecte passiu i/o l'obligat tributari manifesta la seva conformitat amb la proposta de regularització de la seva situació tributària formulada per l'actuari.
b) Actes de disconformitat, que s'estenen quan el subjecte passiu i/o l'obligat tributari manifesta la seva disconformitat, parcial o total, amb la proposta de regularització formulada, o quan es nega a subscriure l'acta.
Si la disconformitat és parcial, s'estén una acta de conformitat per la part de deute tributari acceptat i una altra de disconformitat per la part no acceptada, fent, en ambdues, recíproca referència a l'altra.
c) Actes de prova preconstituïda, que es poden estendre, sense la presència del subjecte passiu i/o l'obligat tributari ni del seu representant, quan els elements determinants de la proposta de regularització siguin el resultat de proves documentals que estiguin prèviament en poder de la Inspecció.
70.1 Les actes de la Inspecció són els documents que estenen els inspectors amb la finalitat de recollir els resultats de les actuacions de comprovació i investigació, proposant la regularització de la situació tributària de l'inspeccionat o bé declarant que l'esmentada situació és correcta.
70.2 En les actes de la inspecció que documentin el resultat de les seves actuacions, es consignen els aspectes següents:
a) El lloc i la data de la seva formalització.
b) La identificació personal dels actuaris que la subscriuen.
c) El nom i cognoms, DNI i firma de la persona amb la qual s'entenen les actuacions i el caràcter o representació amb els quals hi intervé; així com el nom i cognoms, raó o denominació social, NIF i domicili tributari del subjecte inspeccionat.
d) La data d'inici de les actuacions.
e) Els elements essencials del fet imposable i de la seva atribució al subjecte passiu, amb expressió dels fets i circumstàncies amb transcendència tributària que hagin resultat de les actuacions inspectores o referència a les diligències on s'hagin fet constar.
f) Es fa constar si l'interessat ha presentat o no al·legacions i, si ho hagués fet, la corresponent valoració que mereixin.
g) Si s'escau, la regularització de les situacions tributàries que els actuaris considerin procedent, amb expressió de quotes, recàrrecs, interessos de demora i deute tributari total.
i) L'expressió dels tràmits immediats del procediment.
j) Si s'escau, es fa constar l'absència de motius per procedir a l'obertura de procediment sancionador, en el cas que, segons el parer de l'actuari, no n'estigui justificada la iniciació.
70.3 La Inspecció estén les seves actes en els models oficials.
68.1 Les actuacions inspectores es consideren concloses quan, segons el parer de la Inspecció, s'hagin obtingut les dades i proves necessàries per fonamentar els actes de gestió que calgui dictar, ja sigui considerant correcta la situació tributària de l'interessat o bé regularitzant-la d'acord amb la normativa vigent.
68.2 La conclusió de les actuacions inspectores determina la documentació del resultat assolit, d'acord amb el que disposa la secció següent d'aquest Reglament.
67.1 Les actuacions inspectores de comprovació, investigació i liquidació, es desenvoluparan durant els dies que siguin necessaris i hauran de concloure en el termini màxim de dotze mesos a partir de la data de notificació al contribuent del seu inici.
La conclusió d'aquestes actuacions es considera produïda en la data en què es dicti l'acte administratiu resultant.
67.2 La interrupció injustificada de les actuacions inspectores durant sis mesos, produïda per causes no imputables al subjecte inspeccionat, o l'incompliment del termini assenyalat a l'apartat anterior, determinarà que no es consideri interrompuda la prescripció com a conseqüència d'aquestes actuacions.
La comunicació a l'interessat de l'inici de la Inspecció, o la simple presència d'aquesta amb el seu coneixement per tal d'iniciar efectivament les actuacions inspectores, produeix els efectes següents:
a) La interrupció del termini legal de prescripció en els termes previstos en la normativa general tributària aplicable.
b) La consideració d'ingrés a compte, respecte de la liquidació que, en cada cas, resulti de l'acta incoada, de qualsevol ingrés que a partir del moment d'inici de la inspecció pugui efectuar el subjecte passiu en relació amb el deute tributari el descobriment o comprovació del qual constitueix l'objecte de les actuacions inspectores.
Els interessos de demora sobre la quantitat ingressada després de l'inici d'aquestes actuacions es calcularan fins al dia anterior a aquell en el qual es va realitzar el corresponent ingrés i seran liquidats per la Inspecció dels tributs si l'oficina gestora no n'hagués practicat la liquidació.
65.1 Les actuacions de la Inspecció s'inicien:
c) A petició del subjecte passiu.
65.2 Les actuacions de la Inspecció es poden iniciar prèvia comunicació notificada al subjecte passiu o per la simple presentació de la Inspecció a les oficines, instal·lacions, i resta de llocs en els quals es pugui trobar alguna prova del fet imposable en relació amb l'interessat.
Les actuacions inspectores tindran lloc, a criteri de la Inspecció:
a) En els locals, instal·lacions o oficines on es desenvolupin les activitats sotmeses a inspecció o on existeixi alguna prova o indici del fet imposable que s'investigui.
En aquest cas, sempre s'observarà la jornada laboral del local, instal·lació o oficina, sens perjudici que es pugui acordar de fer-les en altres hores i dies.
b) En les dependències de l'Agència, preferentment dintre de l'horari oficial d'obertura al públic.
62.1 Les actuacions tècnicofacultatives són aquelles que tenen per objecte el mesurament de la contaminació, la pràctica d'estimacions objectives i, en general, aquelles d'un caràcter que, sense tendir de manera immediata a la determinació del deute tributari, s'hi relacionin.
62.2 Les actuacions tecnicofacultatives es documenten mitjançant diligències i, si s'escau, informes ampliatius.
62.3 Sobre la base de les actuacions tecnicofacultatives, es pot incoar el corresponent expedient sancionador en matèria d'infraccions simples.
60.1 Són actuacions de comprovació i investigació aquelles que tenen per objectiu la verificació del compliment per part dels obligats tributaris dels seus deures, determinant, si s'escau, el deute tributari que en resulti.
60.2 El resultat final de les actuacions de comprovació i investigació es documentarà mitjançant una acta d'inspecció.
Quan sigui necessari suspendre les actuacions sense haver arribat a la determinació completa del deute tributari, la inspecció estendrà diligència, subscrita per l'actuari i l'interessat, en la qual es recolliran les dades obtingudes.
La Inspecció ha de complir els deures següents:
a) Mantenir, en l'exercici de les seves funcions, la més estricta correcció en el tracte personal amb subjectes passius, obligats tributaris i resta de subjectes obligats a suportar les actuacions inspectores.
b) Guardar sigil rigorós i observar estricte secret respecte dels assumptes que conegui per raó del seu càrrec.
La infracció d'aquest deure pot ser constitutiva d'infracció administrativa o fins i tot penal.
c) Quan tingui coneixement de fets que puguin ser constitutius de delicte, comunicar-les a l'autoritat judicial, al Ministeri Fiscal o a l'òrgan competent que procedeixi, i facilitar a l'autoritat judicial competent totes aquelles dades que se li demanin per a la persecució dels mencionats delictes.
d) Procurar que les seves actuacions produeixin la menor pertorbació possible en les activitats econòmiques dels subjectes inspeccionats.
En les actuacions de comprovació i investigació, la Inspecció està facultada per dur a terme les actuacions següents:
a) Examinar la documentació de subjectes passius i obligats tributaris, tant si consisteix en aquella que les normes tributàries puguin exigir com si es tracta de la comptabilitat que imposa el Codi de Comerç, inclosos programes i arxius en suport magnètic.
b) Requerir a tota persona natural o jurídica, pública o privada, tota classe de dades, informes o antecedents amb transcendència tributària, deduïts de les seves relacions econòmiques, professionals o financeres amb altres persones, en relació amb els tributs objecte de regulació en aquest Reglament.
c) Entrar en finques, despatxos, locals de negoci i altres establiments o llocs en què es desenvolupin activitats o explotacions relacionades amb els tributs objecte d'aquest Reglament sempre que resulti adient per a la pràctica de les actuacions inspectores, així com practicar les actuacions probatòries connexes que siguin necessàries, amb ple respecte pels drets de les persones.
d) Adoptar les mesures cautelars que garanteixin la conservació de llibres, documents o proves i antecedents del tipus que siguin per tal d'evitar-ne la destrucció, alteració o desaparició.
Aquestes mesures són adoptades per la mateixa Inspecció o amb el concurs d'altres autoritats i els seus agents i deixant-ne sempre constància escrita.
Aquestes mesures han d'ajustar-se al que disposa l'article 142.3 de la Llei general tributària.
e) Efectuar totes aquelles actuacions que siguin necessàries en el desenvolupament de la inspecció de conformitat amb la normativa aplicable.
Les funcions, facultats i actuacions de la Inspecció es regeixen per les normes legals i reglamentàries reguladores dels tributs de la Generalitat sobre l'aigua, per la resta de normes de caràcter tributari de la Generalitat i, quan s'escaigui, per la resta de l'ordenament tributari estatal en la matèria.
En tot cas, tenen caràcter supletori les normes reguladores del procediment administratiu.
46.3 Les declaracions a què fa referència aquest article es poden presentar en suport informàtic i per via telemàtica i també davant l'Oficina de Gestió Empresarial (OGE), que en fa la recepció i la posterior tramesa a l'Agència Catalana de l'Aigua.
46.1 Els subjectes passius del tribut que disposin d'aigua procedent de fonts pròpies de subministrament han de presentar davant l'Agència les declaracions següents:
a) Declaració inicial de dades, ajustades als models B1 (1) i B1 (2), que consten en l'annex B-2, dins el termini de tres mesos comptats de la data d'inici d'activitat, o de la data d'entrada en vigor d'aquest Decret, cas que no haguessin declarat amb anterioritat les dades contingudes en els models esmentats.
b) Declaració periòdica, dins els vint dies naturals primers de cada trimestre i de manera ajustada al model B6, que s'incorpora en l'annex B-2 dels volums d'aigua consumits o utilitzats en el trimestre immediatament anterior, amb el consum mesurat per qualsevol dels aparells de mesura acceptats i verificats per l'Agència.
46.2 L'Agència pot, d'acord amb allò previst en l'article 42.5 de la LOGTA, imposar la instal·lació d'aparells de mesura als usuaris industrials i assimilables d'aigua, subjectes passius del tribut, en el cas que el tipus específic del cànon de l'aigua els sigui determinat de manera individualitzada en funció de la càrrega contaminant abocada, i rebin l'aigua a través d'entitat subministradora que no facturi per comptadors o sistema d'aforament.
En aquest supòsit, els subjectes passius resten obligats a la presentació de la declaració periòdica a que fa referència l'apartat 1 b) d'aquest mateix article, als efectes que l'Agència efectuï la liquidació del cànon de l'aigua d'acord amb les dades declarades.
45.1 Les declaracions i autoliquidacions a què fan referència els articles 39, 40, i 41 d'aquest Decret, han de ser presentades en la forma i els terminis reglamentàriament previstos, i, en tot cas, en suport informàtic, i, si s'escau, via telemàtica, d'acord amb les prescripcions tècniques i formals que estableixi l'Agència, llevat que es tracti d'entitats subministradores amb un volum de facturació inferior a 100.000 metres cúbics anuals, que acreditin degudament que no disposen dels mitjans tècnics i personals necessaris per al compliment d'aquesta obligació.
45.2 L'Agència Catalana de l'Aigua acorda, en favor de les entitats subministradores d'aigua, indemnitzacions, com a compensació dels costos que els produeixi el compliment, en les condicions esmentades en l'apartat anterior, de les obligacions formals i materials que el Decret legislatiu 3/2003, i aquest reglament els imposen.
Els criteris d'aplicació i l'import d'aquesta indemnització es determinen, mitjançant acord del Consell d'Administració de l'Agència.
Aquesta indemnització té la consideració d'ingrés aliè a l'activitat de l'entitat subministradora, als efectes de l'establiment de la tarifa corresponent al servei de subministrament domiciliari d'aigua, en el supòsit que no hagi estat prèviament deduïda dels costos globals vinculats a la prestació d'aquest servei.
45.1 L'Agència Catalana de l'Aigua pot acordar indemnitzacions a favor de les entitats subministradores d'aigua, com a compensació dels costos que els produeixi el compliment en termini de les obligacions materials i formals que la LOGTA i aquest Reglament els imposen.
L'import d'aquesta indemnització s'estima en funció dels criteris objectius que l'Agencia determini.
45.2 En cas d'incompliment o de compliment fora de termini d'alguna de les obligacions a què fa referència l'apartat anterior, de forma reiterada, no s'acredita l'import corresponent a la indemnització de l'exercici.
A aquests efectes s'entén que hi ha reiteració quan l'incompliment o el compliment fora de termini es produeix més d'una vegada en el transcurs de dos anys.
44.1 L'ingrés dels deutes tributaris s'ha d'efectuar en el Tresor de la Generalitat al compte corrent obert a nom de l'Agència, i, en el cas que aquest ho autoritzi, en comptes oberts al seu nom en entitats privades de crèdit i estalvi de Catalunya.
a) Per als deutes autoliquidats, els previstos a l'article 40 d'aquesta norma.
44.1 L'ingrés dels deutes tributaris s'ha d'efectuar en el Tresor de la Generalitat al compte corrent obert a nom de l'Agència, i, cas que aquest ho autoritzi, en comptes oberts al seu nom en entitats privades de crèdit i estalvi de Catalunya.
a) Per als deutes autoliquidats, els previstos a l'article 42 d'aquesta norma.
d) Liquidar els imports de cànon de l'aigua repercutits als seus abonats/abonades i que no han estat declarats a l'Agència en el termini reglamentàriament previst per fer-ho, amb els recàrrecs legalment previstos.
d) Liquidar els imports de cànon de l'aigua repercutits als seus abonats i que no han estat declarats a l'Agència en el termini reglamentàriament previst per fer-ho, amb els recàrrecs legalment previstos.
e) Liquidar a les entitats acollides al procediment objectiu d'ingrés, l'import del cànon de l'aigua en els percentatges esmentats en l'apartat b) de l'article 42.
Cas que no es disposi de dades referides a la darrera facturació, aquest percentatge es calcularà en proporció a les dades de la facturació de l'any anterior o de l'últim període de que l'Agència en tingui coneixement.
42.1 Les entitats subministradores d'aigua, per al compliment de l'obligació d'ingrés del cànon de l'aigua que els imposa l'article 50.3 de la LOGTA, han d'acollir-se a un dels dos procediments següents:
a) Procediment directe, en què l'ingrés del cànon de l'aigua repercutit i cobrat dels seus abonats es fonamenta en dades reals de cobrament declarades per l'entitat.
b) Procediment objectiu, en què l'ingrés és, amb caràcter general, del 80% de la facturació del darrer trimestre, excepte que la pròpia Agència fixi un percentatge superior.
42.2 Estan obligades a efectuar l'ingrés a l'Agència, d'acord amb el procediment directe, i fins al darrer dia del trimestre natural posterior a aquell a què fa referència la recaptació, les entitats subministradores que superin un volum de facturació d'un milió de metres cúbics anuals, i aquelles respecte de les quals l'Agència constati que disposen de l'estructura administrativa i d'informació suficient per al compliment de l'obligació d'ingrés d'acord amb aquest procediment.
42.3 Les entitats subministradores que no estiguin incloses en l'article anterior poden optar per efectuar l'ingrés, segons el procediment directe o bé segons l'objectiu.
En aquest cas, l'ingrés s'ha d'efectuar fins al darrer dia del trimestre natural següent al de recaptació i, si s'escau, es procedirà a la regularització d'aquests imports, efectivament recaptats i no liquidats durant l'exercici, abans del 31 de març.
No obstant això, les entitats acollides al procediment simplificat han d'efectuar l'ingrés fins al 31 de març de l'any posterior a aquell a què fa referència la recaptació.
42.4 L'opció per l'un o l'altre procediment d'ingrés s'efectua, com a màxim, el 31 de desembre de l'any natural immediatament anterior a aquell en què ha de produir efectes, i no pot ser modificada per l'interessat en els dos anys naturals posteriors a aquell en què s'exercita l'opció.
42.5 L'ingrés s'ha d'efectuar en tot cas mitjançant autoliquidació de les quantitats percebudes, ajustada al model A20, que s'incorpora en l'annex A-4.
40.1 Les entitats subministradores d'aigua, resten obligades al compliment de l'obligació d'ingrés del cànon de l'aigua que els imposa l'article 75.4 del Decret legislatiu 3/2003, de 4 de novembre, pel qual s'aprova el Text refós de la legislació en matèria d'aigües de Catalunya.
Aquest ingrés s'efectua en règim d'autoliquidació en l'Agència Catalana de l'Aigua o en les entitats col·laboradores que aquesta determini.
40.2 A aquests efectes, totes les entitats subministradores han d'efectuar el pagament de les quantitats recaptades, corresponents a les factures emeses durant un any natural, d'acord amb el calendari següent:
40.1 Totes les entitats subministradores han de presentar, fins al 31 de març de cada any, i per cada municipi que proveeixin, una declaració resum de l'any anterior ajustada al model A30, que s'incorpora en l'annex A-5.
Aquestes declaracions resum contindran la determinació del saldo pendent repercutit en les seves factures i no percebut dels abonats al final de l'any.
40.2 Les entitats subministradores d'aigua amb un volum de facturació superior a 1 milió de m3 anuals, resten obligades a presentar les dades i declaracions esmentades en l'apartat anterior en suport informàtic, i, si s'escau, via telemàtica.
La resta d'entitats subministradores poden optar per acollir-se a aquesta via de subministrament d'informació.
38.1 En els supòsits d'usos industrials i assimilables d'aigua, l'Agència Catalana de l'Aigua comunica a les entitats subministradores les dades que es detallen a continuació:
Si són activitats de caràcter estacional de les previstes en l'article 67.4 del Decret legislatiu 3/2003, de 4 de novembre, es comuniquen els mínims de facturació que són aplicables.
En el cas d'usos industrials d'aigua, en què el tipus específic es determini segons el sistema individualitzat, basat en la càrrega contaminant abocada, i en el cas de subministraments mixtos corresponents a usuaris als quals s'aplica el cànon d'acord amb un sistema de quota, es comunica que la liquidació del cànon l'efectua directament l'Agència Catalana de l'Aigua.
38.2 En el cas que en alguna persona usuària hi concorrin les circumstàncies objectives i subjectives, degudament acreditades davant l'Agència, per tal d'incloure'l dins alguns dels supòsits d'exempció de pagament previstos en l'article 64.2 del Decret legislatiu 3/2003, de 4 de novembre, l'Agència comunica aquesta circumstància a l'entitat subministradora per tal que no inclogui en la seva factura la inclusió del cànon.
Tanmateix, la mateixa entitat subministradora pot aplicar directament l'exempció en el cas que disposi de la totalitat de les dades necessàries per fer-ho, i l'Agència pot efectuar el control de legalitat d'aquesta situació.
38.3 Correspon a l'Agència el control i el seguiment de les diferents situacions fàctiques amb transcendència fiscal, que, d'acord amb la vigent normativa reguladora del cànon poden afectar les persones usuàries.
38.1 L'Agència Catalana de l'Aigua comunica a les entitats subministradores les dades que es detallen a continuació i que són d'aplicació obligatòria en la facturació immediatament posterior al comunicat:
e) Nombre de persones per habitatge que passin de 4, per tal que l'entitat subministradora adeqüi la seva facturació a allò que estableix l'article 44.3 de la LOGTA.
f) En el cas d'usos industrials d'aigua i assimilables vinculats a les activitats de caràcter estacional previstes en l'article 42.4 de la LOGTA, es comuniquen els mínims de facturació que són aplicables.
38.2 En cas que en algun usuari hi concorrin les circumstàncies objectives i subjectives, degudament acreditades davant l'Agència, per tal d'incloure'l dins algun dels supòsits d'exempció de pagament previstos en l'article 39.2 de la LOGTA, l'Agència comunica aquesta circumstància a l'entitat subministradora per tal que no inclogui en la seva factura la repercussió del cànon.
Tanmateix, la mateixa entitat subministradora pot aplicar directament l'exempció cas que disposi de la totalitat de les dades necessàries per fer-ho, i l'Agència pot efectuar el control de legalitat d'aquesta situació.
38.3 Correspon a l'Agència el control i el seguiment de les diferents situacions fàctiques amb transcendència fiscal, que, d'acord amb la vigent normativa reguladora del cànon poden afectar els usuaris.